གཉིས་པ་དོགས་སློང་དགག་སྒྲུབ་ཀྱི་སྙིང་སྟོབས་ཞེས་པ་འདི་ལ་དེང་སང་ཆེད་དུ་གཉེར་གྱིན་འདུག་པའང་ཡོད་པར་མཐོང་སྟེ།དེའི་སྟེང་ནས་ཅུང་ཟད་བཤད་ན།དོགས་སློང་ཞེས་པ་འདི་ནི་མི་བུ་དང་གཞུང་ལུགས་ག་གེ་མོ་ཞིག་གིས་གཏན་ལ་ཕབས་བཞག་པ་ཙམ་གྱིས་མི་འཇོག་པར།དེའི་སྟེང་ནས་གནས་ལུགས་ཡོད་མེད།དོན་དམ་གྱི་ངོ་བོ་ཞིག་ཡིན་མིན།བདེན་དོན་ཞིག་བརྗོད་ཀྱིན་ཡོད་མེད་སོགས་ལ་རང་གི་བློ་འཇུག་པ་དེ་ཡིན།དགག་སྒྲུབ་ནི།དེ་ཡིས་དོན་དམ་གྱི་གནས་ལུགས་དང་བདེན་དོན་ཞིག་བརྗོད་ཀྱིན་ཡོད་མེད་ཀྱི་སྟེང་ནས།དེའི་གཞུང་ལུགས་དང་མི་བུ་སུ་དང་སུ་ཡིན་ནའང་གནས་ལུགས་དང་ངོ་བོའི་རང་བཞིན་ཞིག་བརྗོད་ཀྱིན་ཡོད་པ་དེ་སྒྲུབ་པ་དང་དེ་མ་ཡིན་པ་ལ་དགག་པའི་སྙིང་སྟོབས་དེ་ང་ཚོ་ལ་ངེས་པར་དུ་ཡོད་དགོས་སྙམ།དེ་ཡང་འདིའི་སྙིང་སྟོབས་གཙོ་བོ་ནི་རང་ཉིད་ཚོགས་པ་དེ་དང་དེའི་ཕྱི་རོལ་ནས་ཁ་ཕྱིར་འཁོར་ནས་ལྟ་དུས་ད་བཟོད་དོན་དམ་གྱི་དོགས་སློང་གི་ཚོར་བ་ཞིག་སྐྱེ་ཐུབ་སྙམ་གིན་ཡོད།